Μάκης Αθανασίου

Ο Γεράσιμος "Μάκης" Αθανασίου γνωστός με το καλλιτεχνικό ψευδώνυμο Μακ Αθάν, Πάτρα 1887 - Πάτρα 15 Ιανουαρίου 1944, ήταν Έλληνας δημοσιογράφος, λογοτέχνης, ποιητής, θεατρικός συγγραφέας, εκδότης εφημερίδων και συνδικαλιστής. Έγραφε άρθρα σε εφημερίδες με τα ψευδώνυμα Φούντα, και Μαξ<ref name="sta8opoulos">Τάσσος Σταθόπουλος, Αχαϊκό ποδόσφαιρο, εκατόν είκοσι χρόνια (1891-2010), Εκδόσεις Γιάννης Πικραμένος, Πάτρα 2010, ISBN 978-960-6628-27-6</ref>, ήταν ιδρυτικό μέλος και πρόεδρος της ένωσης συντακτών και της Ακαδημίας γραμμάτων και τεχνών.

Έγραψε θεατρικά έργα από πολύ μικρή ηλικία, ανήλικος ακόμα, έγραψε τραγωδίες και επιθεωρήσεις . Το πρώτο έργο του που παίχτηκε στο θέατρο Παράδεισος της Πάτρας όταν ήταν 16 ετών το 1903 , ήταν το "παιδί της ζητιάνας". Το 1911 παίχτηκε το έργο του "ο στοιχειωμένος πύργος"  με πρωταγωνίστρια την Μαρίκα ΚοτοπούληΚώστας Ν. Τριανταφύλλου, Ιστορικόν λεξικό των Πατρών, Πάτρα: Εκ του τυπογραφείου Πέτρου Κούλη, 1995, 3η έκδοση, λήμμα Αθανασίου.. Το 1910 συνεργάστηκε με τον θεατρικό συγγραφέα Τέλη Τουρνά ως το 1919 γράφοντας 6 επιθεωρήσεις που ανέβηκαν όλες από θιάσους, επίσης συνεργάστηκε και τον Χ. Χασάπη . Το 1919 το έργο του "χιονισμένη άνοιξη" ανέβηκε στην σκηνή από τον Φυρστ.

Aπό μικρή ηλικία ασχολήθηκε με την λογοτεχνία γράφοντας διηγήματα, μυθιστορήματα, χρονογραφήματα, σκετς, τραγούδια και ποίηση. Έγραφε στα περιοδικά Παρνασσός, Ελλάς. Έβγαλε το γυμνάσιο στην Πάτρα κι έπειτα πήγε για σπουδές στην νομική σχολή του Πανεπηστημίου Αθηνών. Δεν πρόλαβε να τελειώσει τις σπουδές του και αναγκάστηκε να γυρίσει στην Πάτρα λόγω οικονομικής καταστροφής του πατέρα του. Επιστρέφοντας στην Πάτρα δούλεψε στην εφημερίδα Πελοπόννησος, τον Ταχυδρόμο και το Νεολόγο των Πατρών γράφοντας χρονογραφήματα, λογοτεχνικά και ιστορικά κείμενα , άρθρα κτλ με το ψευδώνυμο ΜΑΞ. Το 1920 και για ένα χρονικό διάστημα έκδωσε δική του εφημερίδα το "Φως" Τηλέγραφος, 18 Ιανουαρίου 1944 (Από το Μουσείο τύπου Πατρών).. Από τα έργα του σήμερα σώζονται μόνο η Πατραϊκή επιθεώηρησις του 1912 και το χιονισμένη άνοιξη. Είχε γράψει στίχους για τα τραγούδια των παραστάσεων, το τραγούδι του "η Παληά Πάτρα" το τραγούδησε η "Πατραϊκή μανδολινάτα" τις απόκριες του 1933 έπειτα βραβεύτηκε σε διαγωνισμό της δισκογραφικής εταιρείας "Κολούμπια" και κυκλοφόρησε και σε δίσκο.

Ήταν ιδρυτικό μέλος της Ακαδημίας γραμμάτων και τεχνών το 1916 και διετέλεσε και γραμματέας της αλλά και ιδρυτικό μέλος και Α' πρόεδρος της Ένωσης συντακτών ημερησίων εφημερίδων Πελοποννήσου – Ηπείρου – Νήσων. Επίσης ιδρυτικό μέλος της δραματικής σχολής του Ωδείου Πατρών. Ήταν από αυτούς που επαναδημιούργησαν την σχολή λαού όπου και δίδαξε κάποια μαθήματα ενώ διετέλεσε και γραμματέας του Δήμου Πατρέων. Τα τελευταία χρόνια της ζωής του τα πέρασε στο κτήμα του στην Οβρυά όπου είχε αποσυρθεί κατά την κατοχή . Πέθανε στις 15 Ιανουαρίου 1944 και τάφηκε στο Α΄ νεκροταφείο Πατρών.

 Θεατρικά έργα 
1903 - Το παιδί της ζητιάνας1911 - Ο στοιχειωμένος πύργος1912 - Πατραϊκή επιθεώρησις 1912, σε συνεργασία με τον Τ. Τουρνά
1914 - Πατραϊκή επιθεώρησις 1914, σε συνεργασία με τον Τ. Τουρνά
1915 - Πατραϊκή επιθεώρησις 1915, σε συνεργασία με τον Τ. Τουρνά
1916 - Πατραϊκή επιθεώρησις 1916, σε συνεργασία με τον Τ. Τουρνά
1918 - Πατραϊκή επιθεώρησις 1918, σε συνεργασία με τον Τ. Τουρνά
1919 - Χιονισμένη άνοιξη1920 - Πατραϊκή επιθεώρησις 1920, σε συνεργασία με τον Τ. Τουρνά
1922 - Πατραϊκή επιθεώρησις 19221928 - Πατραϊκή επιθεώρησις 19281934 - Πάτρατρακ, επιθεώρηση σε συνεργασία με τον Χ. Χασάπη κι άλλους δημοσιογράφους

 Παραπομπές 

 Πηγές 
 Τούλα Ηλιάδου-Μανιάκη, Πάτρα 1913-1940. Πολιτιστικά, Θεατρικά, Καρναβάλι, Θέατρο Σκιών, Πάτρα: Εκδόσεις Περί Τεχνών, 2006, ISBN 960-6684-07-5
 Νίκος Ε. Πολίτης, Πατραϊκός Αθλητισμός, Α΄ Τόμος, Η πρώτη δεκαετία 1891-1900, Πάτρα: Αχαικές Εκδόσεις, 1994, ISBN 960-7164-91-1 
 Κώστας Ν. Τριανταφύλλου, Ιστορικόν λεξικό των Πατρών'', Πάτρα: Εκ του τυπογραφείου Πέτρου Κούλη, 1995, 3η έκδοση, λήμμα Αθανασίου.

Έλληνες δημοσιογράφοι
Νεοέλληνες λογοτέχνες
Έλληνες θεατρικοί συγγραφείς
Νεοέλληνες ποιητές